Luis García

**Luis Javier García Sanz** (født 1978) er en tidligere spansk fotballspiller som spilte for store klubber som FC Barcelona, Atlético Madrid og Liverpool.

Luis Garcia har skaffet seg rutine gjennom en rekke utlånsklubber etter at han slet med å bryte igjennom hos den lokale storklubben Barcelona. Litt ironisk er det kanskje derfor at på et tidspunkt hvor han syntes nærmere en plass hos Barca enn noen gang valgte han å utnytte den klausulen om overgang på £6M som var i hans kontrakt. Etter en meget vellykket sesong hos Atletico Madrid i 2002/03 var han sterkt delaktiv i den glimrende andre halvdelen av forrige sesong på Nou Camp, da han sammen med Saviola og Ronaldinho dannet en angrepstrio som hjalp Barcelona fram til sølvplass i serien. Rafael Benitez kjenner ham ikke minst etter en opprykksesong i Tenerife, da Benitez var manager og Garcia scoret 16 mål fra flanken. Han er en venstrebent kantspiller som kan spille på begge sidene, og også bak en ensom spiss. Han har bra fart, er god til å drible, og i hele tatt en kreativ spiller.

### Liverpool
Luis fikk en bra start i Liverpool med godkjent debut borte mot Bolton og scoring i den første kampen foran The Kop, mot West Bromwich. Han nettet også i de to neste hjemmekampene i ligaen.  Full av energi og oppfinnsomhet ble han tatt godt imot på Anfield. På fremmed gress slet han mer, men etterhvert ble den lille spanjolen selve jokeren under Liverpools ferd mot triumf i Europa. Fem scoringer i kampene mot Bayer Leverkusen, Juventus og Chelsea sørget effektivt for finaleplass. Totalt fullførte han sin første sesong med 13 fulltreffere i målprotokollen. En sterk debutsesong i helrødt med andre ord.

Det var ventet at Benitez ville kjøpe inn en ny høyrekant i 2005, og at Luis kanskje ville bli brukt mer i en sentral rolle. Noen ving kom imidlertid aldri og Garcia varierte mellom å spille på flankene, da mest på høyre, og i en rolle bak en spiss som for eksempel Peter Crouch. Han var noe ut og inn av førsteoppstillingen, og blitt benyttet mye som innbytter, men det er vanskelig å argumentere mot 24 mål på to sesonger for en slik spillertype. Luis scorer ikke bare mye mål til å være midtbanespiller, men de pleier både å være spektakulære og viktige.

García fortsatte å være ut og inn av laget, og i forskjellige posisjoner. En potensiell matchvinner, men samtidig ustabil. Det at han har kapasitet viser at han har greid å bli et regelmessig inventar i den spanske landslagstroppen, og var med under VM-sluttspillet i 2006.  Han måtte i de første ukene regnes som akkurat utenfor den beste elleveren, men har i noen av de siste kampene kommet inn på venstrekanten og vist både bra spill og scoret flotte mål.

Atlético de Madrid kjøpte ham for £4.000.000 sommeren 2007.

Luis García signerte en to-års kontrakt med Racing 11. august 2009

## Meritter
### 
* 4 landskamper
* Med i den spanske troppen i VM-sluttspillet i 2006.

### [[Liverpool FC|Liverpool]]
* Mesterligaen i 2004-05 
* UEFA Super Cup 2005
* FA-cupen i 2006

### Personlige utmerkelser
* Ble kåret til Årets Spiller i Atlético Madrid 2002/03
* På UEFA Team of The Year 2005

## Referanser


## Eksterne lenker
* 
*  Liverpool.no om Garcia
*  Liverpool sin egen hjemmeside om Garcia
*  SkySports-Atletico confirm Garcia deal
*  Profil på LFChistory.net